ພະສັນຕະປະປາ Francis ຖືກ​ເລືອກ​ເປັນ ​ບຸກຄົນ​ເດັ່ນ ປະ​ຈໍາປີ ຂອງ Time (ສະ​ໄລດ໌)
ພະສັນຕະປະປາ Francis ​​ເປັນ​ຄົນຖ່ອມ​ເນື້ອຖ່ອມຕົວ​​ ແລະ​ໄດ້​ຮຽກຮ້ອງ​ໃຫ້ທາງ​ໂບດ​ກາ​ໂຕ​ລິກ ທໍາ​ການ​ປິ່ນປົວ​ຮັກສາ ພວກ​ມະຫາຊົນ ທີ່​ປະ​ເຊີນ​ກັບພະຍາດ​ໂຣຄາ ຄວາມທຸກ​ຈົນ ​ແລະ​ປະສົບ​ກັບ ​ບັນຫາຊີວິດນາໆ​ປະການ​ ​ແລະກໍາ​ລັງ​ຈະ​ປ່ຽນ​ແປງ​​ໂສມ​ໜ້າ ​ແລະ​ພາລະກິດ ຂອງສໍານັກ​ວາ​ຕິ​ກັງ ເຊັ່ນ​ກັນ.
ນິຕະຍະສານ Time ຂອງສະຫະລັດ ໄດ້ເລືອກເອົາ Pope Francis ເປັນບຸກຄົນເດັ່ນ ປະຈໍາປີຂອງຕົນ ນິຕະຍະສານ Time ກ່າວໃນວັນພຸດວານນີ້ວ່າ ພະສັນຕະປະປາ ອົງໃໝ່ນີ້ ທີ່ຄັ້ງນຶ່ງເຄີຍດໍາລົງຕໍາແໜ່ງ ເປັນ Archbishop Jorge Mario Bergoglio ແຫ່ງນະຄອນ Buenos Aries ປະເທດ Argentina ນັ້ນ ແມ່ນໄດ້ຫລໍ່ຫລອມພາບພົດໃໝ່ຂອງສາສະໜາ ກາໂຕລິກ ໃນໄລຍະ 9 ເດືອນ ຫລັງຈາກທີ່ພະອົງໄດ້ຖືກເລືອກ ເປັນພະສັນປະປາອົງທີ 266 ນັ້ນ ນິຕະຍະສານຍັງໄດ້ກ່າວອີກວ່າ ພະອົງໄດ້ເລືອກເອົາພະນາມ Francis ນີ້ ເພາະເປັນຊື່ ຂອງພະອໍລະຫັນແຫ່ງ Assisi ກໍຄື Saint Francis ທີ່ເປັນຄົນຖ່ອມເນື້ອຖ່ອມຕົວ ແລະ ພະສັນຕະປາປາໄດ້ຮຽກຮ້ອງໃຫ້ທາງໂບດກາໂຕລິກ ທໍາການປິ່ນປົວຮັກສາພວກມະຫາ ຊົນ ທີ່ປະເຊີນກັບພະຍາດໂຣຄາ ຄວາມທຸກຈົນ ແລະປະສົບກັບບັນຫາຊີວິດນາໆປະການ ນັ້ນ ແລະກ່າວອີກວ່າ Pope Francis ກໍາລັງຈະປ່ຽນແປງໂສມໜ້າ ແລະພາລະກິດຂອງ ສໍານັກວາຕິກັງເຊັ່ນກັນ ນິຕະຍະສານ Time ໄດ້ກ່າວເພີ່ມຕື່ມວ່າ ພະສັນປະປາ Francis ຊຶ່ງຈະມີອາຍຸ 77 ປີໃນ ອາທິດໜ້ານີ້ ຖືວ່າເປັນຕົວແທນຂອງໂບດກາໂຕລິກ ທີ່ມີຄວາມເປັນມິດແລະເອື້ອອໍານວຍ ແກ່ຄົນທົ່ວໄປ ໃນການຄັດເລືອກເອົາບຸກຄົນເດັ່ນປະຈໍາປີ ຫຼື Person of the Year ນັ້ນ ທາງນິຕະຍະ ສານ Time ແມ່ນໄດ້ຊອກຫາ ໃນໄລຍະ 86 ປີຜ່ານມາ ບຸກຄົນໃນຂ່າວ ທີ່ມີອິດທິພົນ ຫລາຍທີ່ສຸດ ໃນຮອບປີ ຫຼືບໍ່ ກໍຂະບວນການໃດນຶ່ງ ທີ່ໄດ້ຄອບງໍາເຫດການໂດ່ງດັງຂອງປີ